open-index/open-wikipedia-markdown huggingface dataset:
Suhian

**Suhian** (hurup Arab Gundul: سوهيان; Indonésia: *kelab malam*) ièlah tempat seneng-seneng anak-anak gedé nyang bukanya malem banget. Biar kata ni – warung minuman, mar suhian laèn ama warung minum (*bar*) atawa tempat ajeb-ajeb (*diskotek*) bahnanya suhian ada juga' pangkèng ronggèngnya ama ladènan DJ nyang maènin musik iring-iringan ibingan nyang biasanya rada seronok.

## Ruju'an
Sujèn

**Sujèn** (hurup Arab Gundul: سوجين) atawa **sijèn** (hurup Arab Gundul: سيجن) entu kempotan alami kecil di daging di bagèan awak manusia, wabilkusus di pipi. Banyak orang percaya kalo sujèn entu jimat nyang ngebawa untung èn nyènggèt orang-orang nganggep itu sujèn ngebèngbat deri bentuknya. Sebagé lagi, sujèn juga'–orang kata–dikaèt-kaètin ama kepahlawanan ama kepolosan nyang dimasupin dalem sastra beabad-abad punya lama.

Adapun perdataan mèdis masing ngomongin apa itu sujèn kena diwarisin atawa jenis alèl nyang mana, cuman èmang orang nyang ngelah sujèn pasti rada cenderung ada di dua-dua pipinya. Kedaleman ama panjangnya disawabin ama bentuk tengkorak èn sujèn bisa nongol ama ngilang lantaran umur.

## Ruju'an
Sukabumi Kabupatèn

**Sukabumi Kabupatèn** entu atu kabupatèn nyang ada di Propinsi Jawa Kulon. Ni kabupatèn punya sintrem guwernemèn ada di Palabuhanratu. Ni kabupatèn ngejenggar ampé 4.162 km2 dengen kepadetan penduduknya 620 orang/km2. Adapun penduduknya jumblahnya 2.807.000 orang/km2 nyang tinggal di mari.https://sukabumikab.bps.go.id/publication/2022/02/25/72d10307757683d08e646138/kabupaten-sukabumi-dalam-angka-2022.html

## Ruju'an
Sukabumi Kota

**Sukabumi Kota** entu atu kota nyang ada di Propinsi Jawa Kulon. Ni kota ngejenggar ampé 48,33 km2 dengen kepadetan penduduknya 7.313 orang/km2. Ada 353.455 orang nyang tinggal di mari.

## Ruju'an
Sukakarya, Bekasi Kabupatèn

**Sukakarya** entu kecamatan nyang ada di Bekasi Kabupaten. Ni kecamatan ngejenggar ampé 4.240,00 hèktar.

## Ruju’an
Sukawangi, Bekasi Kabupatèn

**Sukawangi** entu kecamatan nyang ada di Bekasi Kabupatèn, Jawa Kulon, Indonésia. Ni kecamatan ngejenggar ampé 6.719,00 hèktar.

## Ruju’an
Suku Togutil

**Orang Togutil** atau **orang Tobélo Dalem** ièlah atu kaum deri Indonésia. Dia pada ngejedog pating sliwar-sliwer di utan Totodoku, Tukur-Tukur, Lolobata, Kobékulo, ama Buli. Ni kaum jumblahnya secuplek 12.733 orang. Adapun ni kaum punya basa aslinya entu basa Tobélo.

## Ruju'an
https://www.tvonenews.com/daerah/sulawesi/87642-misteri-suku-togutil-dan-pembunuhan-berantai-di-hutan-halmahera-kepulauan-maluku
Sukumi

**Sukumi** (hurup Arab Gundul: سخومى; Abhas: *Аҟәа*; Géorgi: სოხუმი *Sokhumi*; Rus: Сухум *Sukhum* atawa Сухуми *Sukhumi*; Minggrèl: აყუჯიხა *Aqujikha*) entu kota di telok nyang mangap di pesisir wètan Laot Item. Ni hopstad juga', kota paling gedé juga' di Kiblik Abhasi, atu negara nyang separoh diakuin èn banyakannya diakuin jadi bagèannya Géorgi. Ni kota dikuku ama Abhasi semprakan Perang Abhasi tahon 1992–93. Orang nyang pada ngejogrog di ni kota ada 65.439 orang (tahon 2018).

## Ruju'an
Sulalatussalatin

**Sulalatussalatin** atawa *Sulālat al-salāṭīn* (Jawi: سلالة السلاطين, lèterleknya "Penurunan segala raja-raja") entu atu gawéan dalem basa Melayu paké hurup Jawi. Ni gawéan serat paling kaga' gableg 29 pèrsi naskah nyang ketèbar antara laèn di Inggris (10 di Londen, 1 di Mèncèster), Welanda (11 di Lèden, 1 di Amsteredam), Indonésia (5 di Jakarta), èn 1 di Ruslan (di Sint-Pitersbereh).

Sulalatussalatin punya setil tulisan kaé babad, di sono-sini ada penggambaran nyang keliwat-liwat (*hiperbolik*) bakal ngagengin raja ama dia punya kulawarga. Cuman, ni naskah dirèken penting bahna ngegambarin adat ama istiadat budaya kerajaan, silsilah raja èn sejarah Kerajaan Melayu, bolé dibilang mèmper kaya' konsèp sejarah sahih (*veritable history*), nyang nyatet sejarah wangsa nyang sebelonnya.
Sulawési Kidul

**Sulawési Kidul** (hurup Arab Gundul: سولاويسى کيدول; Indonésia: *Sulawesi Selatan*; Bugis: ᨔᨘᨒᨓᨙᨔᨗ ᨑᨗᨕᨈ *Sulawési Riattang*; Makasar: ᨔᨘᨒᨓᨙᨔᨗ ᨕᨗᨈᨗᨅᨚᨑᨚᨀ *Sulawési Timboroka*; Melayu Makasar: ᨔᨘᨒᨓᨙᨔᨗ ᨔᨒᨈ *Sulawési Salatang*; Luwu: ᨔᨘᨒᨓᨙᨔᨗ ᨊᨙᨀᨙ *Sulawési Nékké’*; Toraja: ᨔᨘᨒᨓᨙᨔᨗ ᨄᨚᨒᨚᨊ ᨕᨘᨕᨕᨗ *Sulawési Pollo’na Uai*) entu atu propinsi di Indonésia nyang di Pulo Sulawési. Ni propinsi punya hopstad nama Makasar. Ni propinsi ngejembar ampé 46.717,48 km2. Selamanya tahon 2021, orang nyang pada ngejogrog di Sulawési Kidul ada 9.073.509 orang dengen kepadetan 195,63 orang/km2.

## Ruju'an
Sulawési Kidul-wètan

**Sulawési Kidul-wètan** (hurup Arab Gundul: سولاويسى کيدول-ويتن; Indonésia: *Sulawesi Tenggara*) entu atu propinsi di Indonésia nyang di Pulo Sulawési. Ni propinsi punya hopstad nama Kendari. Ni propinsi ngejembar ampé 38.140 km2. Selamanya tahon 2022, orang nyang pada ngejogrog di Sulawési Kidul-wètan ada 2.701.661 orang dengen kerangsekan 71 orang/km2.

## Ruju'an
Sulawési Kulon

**Sulawési Kulon** (hurup Arab Gundul: سولاويسى کولون; Indonésia: *Sulawesi Barat*; Mandar: ᨔᨘᨒᨓᨙᨔᨗ ᨅᨑ) entu atu propinsi di Indonésia nyang di Pulo Sulawési. Ni propinsi punya hopstad nama Kabupatèn Mamuju. Ni propinsi ngejembar ampé 16.937,16 km². Selamanya tahon 2021, orang nyang pada ngejogrog di Sulawési Kulon ada 1.436.842 orang dengen kepadetan 85,59 orang/km2.

## Ruju'an
Sulawési Lor

**Sulawési Lor** (hurup Arab Gundul: سولاويسى لور; Indonésia: *Sulawesi Utara*) entu atu propinsi di Indonésia nyang di Pulo Sulawési punya ujung lor. Ni propinsi punya hopstad nama Menado. Ni propinsi ngejembar ampé 13.892,47 km2. Selamanya tahon 2022, orang nyang pada ngejogrog di Sulawési Lor ada 2.666.821 orang dengen kepadetan 192 orang/km2.

## Ruju'an
Suléman Kanuni

**Suléman I** (hurup Arab Gundul: a; Turki Usmani: سليمان اول *Süleyman-ı Evvel*; Turki: *I. Süleyman*) (6 Nopèmber 1495 – 5/6 Sèptèmber 1566) atawa poyokannya **Suléman si Hèbat** atawa bekènnya **Suléman Kanuni** ièlah sultan kesepulu deri Kekaèsaran Usmaniah. Dia jadi sultan pas dia punya umur masing 26 tahon. Dia merènta 46 tahon punya lama, semprakan 1520 entuk 1566, nyang asrènan ketimbang mana-mana sultan Usmani. Di Kulon, dia mah bekènnya **Suléman si Hèbat**, kalu di dunia Selam – **Suléman Kanuni** ('Pengasi wèt'), lantaran dia ngrombak tatan sistim wèt Usmani. Ni poyokan ngasi unjuk kalu dia èmang penting amat bakal Usmaniah. Hata, sebagèan orang nyananya dia jari "Kaèsar Dunia èn Almasih Akir Jaman".

Dia banyak mimpin perang di Èropa, masup juga' perang di Honggeré, Ostenrèk, Laot Tenga, ama bagèan Aprika Lor.

## Ruju'an
Sumatra Kidul

**Sumatra Kidul** (hurup Arab Gundul: سومترا کيدول; basa Indonésia: *Sumatera Selatan*; basa Melayu: سومترا سلاتن *Sumatera Selatan*) entu atu propinsi di Indonésia nyang ada di bagèan kidulnya Pulo Sumatra. Sumatra Kidul punya hopstad ada di kota Palèmbang. Dalem tahon 2021, ni propinsi punya jumblah penduduk ada 8.550.849 orang. Ni propinsi ada watesan ama Propinsi Jambi di lornya, Propinsi Kepuloan Bangka Belitung di wètannya, Propinsi Lampung di kidulnya, èn Propinsi Bangkahulu di kulonnya. Ni propinsi kandel ama dia punya sumber ungkulan alam, kaya' minyak bumi, gas alam, ama stèngkul. Sebagé lagi, Sumatra Kidul punya ibu negeri, èmang udah deri jaman kuda gigit besi udah bekèn lantaran pernah jadi Kerajaan Sriwijaya punya sintrem.

## Ruju'an
Sumatra Kulon

**Sumatra Kulon** (hurup Arab Gundul: سومترا کولون; basa Indonésia: *Sumatera Barat*; basa Minangkabo: سومترا بارت *Sumatra Barat*) entu atu propinsi di Indonésia nyang ada di Pulo Sumatra. Ni propinsi punya hopstad ada nama Padang. Propinsi Sumatra Kulon adanya di lingir panté Sumatra bagian tenga, tana datar tinggi Bukit Barisan di blètan, èn ada berapa pulo di lepas panténya, kaya' Kepuloan Mentawé. Deri lor mudik, ni propinsi nyang jembarnya 42.012,89 km² watesan ama empat propinsi, nya'entu Sumatra Lor, Rio, Jambi, èn Bangkahulu.

Sumatra Kulon entu daèrah asalnya ètnis Minangkabo, bagèn kata wilayah adat Minangkabo kendiri mah rada jembaran deripada wilayah bestir Propinsi Sumatra Kulon wayah gini. Tahon 2023, ni propinsi punya penduduk jumblahnya 5.640.629 orang nyang kebanyakannya agamanya Selam. Sumatra Kulon kebentuk deri 12 kabupatèn èn 7 kota dengen pembelèkan wilayah bestir abisnya kecamatan di kabèhan kabupatèn (kecuali Kabupatèn Kepuloan Mentawé) nyang digero' *[[nagari]]* (negeri).

## Ruju'an
Sumatra Lor

**Sumatra Lor** (hurup Arab Gundul: سومترا لور; basa Indonésia: *Sumatera Utara*; hurup Batak: ᯘᯮᯔᯖ᯲ᯒ ᯥᯖ; basa Melayu: سوماترا اوتار *Sumatera Utara*) entu atu propinsi di Indonésia nyang ada di bagèan lornya Pulo Sumatra. Ni propinsi punya hopstad ada nama Médan Kota, dengen jembar wilayahnya 72.981,23 km2. Sumatra Lor entu atu propinsi nyang dia punya penduduk paling banyak nomer 4 seantéro Indonésia, abisnya Jawa Kulon, Jawa Wètan, èn Jawa Tenga, serènta paling banyak di Pulo Sumatra. Ari bulan 31 Désèmber 2022, Sumatra Lor punya penduduk jumblahnya 15.372.437 orang dengen kepadetannya 210 orang/km2.

## Ruju'an
Sumpel kuping

**Sumpel kuping** (hurup Arab Gundul: سومفل کوفيڠ) entu alat dedengeran lèstrik nyang orang paké di dia punya kuping. Ni alat dipakénya disumpelin di kuping. Sumpel kuping dipaké bakal ngedengerin suara di walkman, penyetèl MP3, pesawat, atawa kumpiuter. Sumpel kuping ada nyang gedé, ada juga' nyang kecil. Bakal cangcangannya, sumpel kuping paké colokan, biasanya. Ada juga' nyang paké cangcangan Blutut, jadi trusa paké kuwal-kuwel kabel lagi. Ada nyang kata Blutut lebi bahaya ketimbang nyang kabelan sebab pancaran nyang kepancar ama itu Blutut.

Bisa-bisa budek kalu orang pepes ndengerin suara banter paké sumpel kuping.

## Ruju'an
Sumpel kuping halo-halo

**Sumpel kuping halo-halo** (hurup Arab Gundul: سومفل کوفيڠ هالو٢) atawa **hènsèt** (hurup Arab Gundul: هنست) ièlah sumpel kuping nyang ada halo-halonya. Orang bisa ngedengerin suara paké sumpel kuping ama ngrekem suara paké halo-halo. Sumpel kuping halo-halo gampil ama ringkes dipakénya sebab kena dipaké sonder tangan, percis kaya' telèpon. Orang cuman tibang naroh itu sumpel kuping halo-halo di dia punya kepala terus ama tibang ngomong di halo-halonya. Orang pating maké itu sumpel kuping halo-halo paké kumpiuter jadinya pada bisa ngobrol gampil dah. Biasanya, sumpel kuping halo-halo cuman punya atu salon kaya' telèpon, cuman bisa aja dibikin paké salon bakal dua kupingnya.

## Ruju'an
Sunda Klapa

**Sunda Klapa** (hurup Arap gundul: سوندا کلاف; basa Indonésia: *Sunda Kelapa*) ada atu nama bandar nyang letaknya di lor Kota Jakarta, Indonésia. Ni bandar ada di bèk Penjaringan, Kecamatan Penjaringan, Jakarta Lor.

## Ruju'an
Sundel Bolong

**Sundel bolong** (hurup Arab gundul: سوندل بولڠ) atawa **sendal bolong** ya'entu tahayul sétan deri Nusantara nyang wujudnya wadon nyang geulis, rambutnya panjang, èn paké gaon putih, cuman belakangnya atawa gegernya makanya jeroannya keliatan. Orang-orang banyak nyang nyama-nyamain kuntilanak ama sundel bolong cuman gegara tahayulnya èn wujudnya. Nyang ngebédain entu sundel bolong ada punya bolongan digegernya. Sundel bolong juga jadi tahayul di negeri jiran lantaran diceritain ama orang endonan.

## Asal-muasal
Nama "sundel bolong" deri lafat orang Nusantara bakal setilah ""sundal bolong". "Sundal" artinya tuh "pèrèk" atawa "cabo" èn "bolong" artinya "lobang tembus ke jero badan" nyang wujudin enni sétan.

## Tahayul Nusantara
Kalo ngikutin tahayul Nusantara, sétan sundel bolong entu arwah penasaran lantaran ada wadon nyang mati gegara dipaké èn beranak di dalem kubur. Sundel bolong juga bawa orog-orog nyang baru diberojolin, Sundel bolong malu ama bolongan nyang ada di belakang gegernya, makanya dia terus-terusan bakal nutupin entu bolongan.

Sundel bolong sering sekali berobah jadi wadon geulis nyang ngalor-ngidul sendèwèkan di jalan nyang sepi. Ada omongan kalo enni tahayul dibikin èn ditoain di Nusantara bakal ngeja wadon-wadon kaga' ngalor-ngidul sendèwèkan malem-malem. Soalnya ada banyak lanang-lanang jahat nyang bakal maké enni wadon kalo bader kuar malem-malem.

## Budaya Bekèn
Sundel bolong entu banyak dijadiin pèlem sétan di Indonésia, apalagi taon 80-an nyang dilakonin ama Suzanna. Banyak pèlem sétan di Indonésia nyang maké sundel bolong jadi ceritanya. Cuman nyang dianggep bekèn entu pèlem *Sundelbolong* (1981) deri Rapi Films. Pèlem laènnya nyang juga maké tahayul sundel bolong juga nginclo' abis kebekènan entu pèlem, conto: 

* *Telaga Angker* - dibintangin Suzanna (1984)
* *Malam Jumat Kliwon* - dibintangin Suzanna (1986)
* *Malam Satu Suro* - dibintangin Suzanna (1988)
* *Legenda Sundel Bolong* (2007)

## Ruju'an
Sungapan

**Sungapan** (hurup Arab Gundul: سوڠفن) ièlah peraèran separo ketutup di wilayah pesisir, dengen atu kali atawa lebi nyang mili ke jeronya, serènta kecancang bèbas ama laot nègla. Kebanyakan muara kali ke laot ngeja sungapan, cuman kaga' begitu dah kalu muaranya ke sètu, waduk atawa ke kali nyang gedéan.

## Ruju'an
Sura

**Sura** (hurup Arab Gundul: ) atawa **Sura**' (hurup Arab Gundul: ) atawa **Muharam** (hurup Arab Gundul: ) atawa **Silih Haji** (hurup Arab Gundul: ) atawa **Siti Haji** (hurup Arab Gundul: ) ada atu bulan pertama dalem almenak Selam atawa almenak Hijrah. Ari bulan 1 Suranya diperingetin sebagé Tahon Baru Selam. Dalem basa Arab, ni bulan digero'nya bulan ***Muḥarram*** () nyang artinya 'nyang dipantang; nyang diharamin bakal perang'. Mangka, ni bulan juga' ada masup atu deri empat bulan haram nyang empat di dalem almenak Selam.

## Terdisi
Di ni bulan, juga' ada atu ari nyang dianggep ari gedé ama orang Selam, ya'entu ari *ʿĀsyurāʾ* (basa Arap: عاشوراء) nyang jatoh pas tanggal 10-nya. Mengrikut pèrkah Ahlusunah (Suni), ni ari dianggep gedé, sebab di dalem riwayat hadis disebutin kalo ni ari ièlah kutika Nabi Musa diselametin deri Pir'aon punya pengudagan. Mangkanya, orang Suni di ni ari pada puasa (biasanya juga' ama puasa ari sebelonnya, tanggal 9 nama *Tāsūʿā*, biar kaga' nyaru ama orang Yahudi punya puasa nama *Yôm Kippûr*). Adapun kalo orang Si'ah, sebab ni ari dulunya – ari kutika Sayidina Husén, Bagènda Nabi Muhammad punya cucu, wapat di Kerbala, mangka, tu orang Si'ah saban tanggal 10-nya pada ngratap di Kerbala sebagé bentuk mahabah ama Sayidina Husén. Mangka lantaran ari gedé di tanggal sepulu nama *ʿĀsyurāʾ*, di basa Betawi digeronya ni bulan – 'bulan Sura'.

Selaèn entu, dalem sebagèan laèn terdisi, tanggal 10 Sura juga' kadang digero' sebagé "Lebaran Anak Yatim" atawa basa Arapnya عيد اليتامى *ʿīd al-yatāmā* nyang mana di ni ari, sebagèan orang pada lomba-lomba bikin baè' ama anak-anak yatim.

## Ruju'an
Surat lèstrik

**Surat lèstrik** (hurup Arab Gundul: سورة لستريک, disingket: **surlès**) atawa mashur juga' sebutan Inggrisnya ***electronic mail*** (disingket: ***e-mail*** atawa ***email***) entu atu ladènan internèt nyang ngeja orang nyang gableg aderès surat lèstrik (rèkening) bakal ngirim atawa nerima surat lèstrik. Ni kurang lebi kaya' surat pos, ila aja ni dikirimnya lebi lekas deripada surat pos nyang dikirim liwat apstan nyang jau, apanan biasanya ni perdèo.

Kaya' surat biasanya, pemaké bisa aja dapet surat lèstrik nyang kaga' dipèngènin. Kalo di surat lèstrik, ni namanya sampahan (*spam*). Ada program nyang dipaké bakal ngirim ama nerima surlès nyang bisa ngendus sampahan èn nyaring entu biar cedang pisan.

Bakal ngirim atawa nerima surlès dalem adat nyang umum, orang butuh alat (kumpiuter, pesawat, èns.) nyang kecangcang ke internèt èn program surlès (bisa digero' aplikasi penyurat). Ada berapa bentukan ada bakal aderès surlès. Pormat nyang paling galib, digero' RFC 2822, bentuknya `pemake@domen.com`. Pesen surlès paling umum dikirim dalem bentuk tulisan, èn kadang dalem setil HTML.

Ada berapa matskepé nyang ngeboléin orang ngirim ama nerima surlès kaga' bayar deri pelampang jarak jau. Gmail, Hotmail, èn Yahoo! entu tulad di antara nyang semacemnya nyang ngelakonin ni macem "surat jala". Surat jala kaga' percis ngikutin sorot di bawa bahna halaman jalanya entu aplikasi jala èn ngopènin banyak tètèk bengèk sendiri. Adat nyang paling umum entu maké aplikasi penyurat, biasanya lumbrah paké pesawat pinter.

Microsoft nemuin dia punya "protokol kuminikasi" (aturan-aturan) sendèwèk bakal ngirim ama nerima surlès, nama *Exchange*. Protokol *Exchange* gawé bener-bener béda deri cara terdisionil èn kaga' dijabarin di mari.

## Ruju'an
Suriah

**Suriah** (hurup Arab Gundul: سورية; basa Arab: سُورِيَة *Sūriyyah* atawa سُورِيَا *Sūriyā*) atawa resminya **Kiblik** **Arab Suriah** (hurup Arab Gundul: کبليک عرب سورية; basa Arab: الجمهورية العربية السورية *al-Jumhūriyyah al-ʿArabiyyah al-Sūriyyah*) entu atu negara di Wètan Tenga, di bagèan kulonnya Asia. Ni negara watesan (deri kidul ampé lor) ama Lubnan, Palestèn, Urdun, Irak, ama Turki. Bekulonnya madep ke Laot Tenga. Di bagèan wètan ama lornya pada ajrut-ajrutan gunung. Suriah punya ibu negeri nama Damsik atawa Sam, mar kota paling gedénya Halab. Penjogrog Suriah 74%-nya orang Selam Ahlisunah, 12%-nya Alawiah, èn 10%-nya Serani.

## Ruju'an
Stèngkul

**Stèngkul** atawa **setèngkul** (hurup Arab Gundul: ستڠکول) atawa **stingkul** (hurup Arab Gundul: ستڠکول) atawa **areng batu** (hurup Arab Gundul: ارڠ باتو) entu atu bahan bakar posil. Ta'rip umumnya entu batuan tenegan nyang kena kebakar; kebentuknya deri tenegan organik, utamanya rèstan tumbuhan di tana gambut nyang dapet anget ama tekenan deri jutaan taon keurugan. Penyetèngkulan punya prosès ringkesnya ada 2 trap: trap diagènètik atawa biokimia èn trap malihan atawa géokimia. Unsur-unsur utamanya entu kebuat deri karbon, hidrogèn, nitrogèn, ama oksigèn.

Stèngkul entu juga' bebaton organik nyang ada punya sipat-sipat pisika ama kimia nyang ribet èn kena ditemuin dalem macem ragem bentuk, bisa kubus, balok, bulet, atawa segitiga.

Telaah unsur ngeja rumus èmpiris kaya' C137H97O9NS bakal bituminus èn C240H90O4NS bakal antrasit.

## Ruju'an
Suriname

**Suriname** (hurup Arab Gundul: سورينامه; Welanda: *Suriname*; Suriname: *Sranan*) atawa resminya **Kiblik Suriname** (hurup Arab Gundul: کبليک سورينامه; Welanda: *Republiek Suriname*; Suriname: *Ripoliku Sranan*) entu negara nyang letaknya di di Amrik Kidul. Ni negara punya hopstad Paramaribo. Ni negara jenggarnya 163.821
km2 (63.252 mi2). Di sono, ada barang 632.638 orang nyang tinggal di mari. Adapun dia punya basa resminya entu basa Welanda, cuman basa kongkonya entu basa Welanda ama basa Suriname. Walakin, masing ada basa-basa laènnya nyang dipaké di Suriname.

## Ruju'an
Stray Kids

**Stray Kids** (urup Hangel : 스트레이 키즈; tuker urup: setheréi khije; urup Arab Gundul: سترى کيدس) disingket **SKZ**, entu paguyuban gending lanang deri Koréa Kidul nyang dikeja ama JYP Entertainment liwat acara nyang judulnya Stray Kids di taon 2017. Enni paguyuban ada punya anggota 8 orang, ya'entu: Bang Chan, Lee Know, Cangbin, Hyònjin, Han, Fèlix, Sengmin, èn I.N nyang ngelangsir album cilik pra-*debut*-nya nyang judulnya Mixtape bulan Jenuari 2018 èn resmi *debut* tanggal 25 Maret 2018 dengen album cilik nyang judulnya I Am Not. Wujin kuar deri enni paguyuban bulan Oktober 2019.

## Ruju'an
Suster ngèsot

**Suster ngèsot** (hurup Arab Gundul: سوستر ڠيسوت) ya'entu sétan nyang paké baju suster sambil ngèsot-ngèsot lantaran kakinya dipotong. Kalo delengin riwayat, kaga' ada nyang tau asal-muasal suster ngésot, cuman ada berapa omongan deri mulut ke mulut nyang terusannya dipercayain jadi suster ngésot punya riwayat.

## Riwayat
Orang-orang bilang asal-muasal suster ngèsot pertamanya entu lantaran ada cerita di Sébisèt, Jakarta. Katanya ada suster nyang matinya kaga waras. Atu malem, ada suster nyang lagi jaga ngejagain pasièn, cuman entu malem sepi pisan èn kaga' sapa-sapanya cuman ada dokter doang atu. Pas entu suster pèngèn ke laboratorium, entu dokter ngalang-ngalangin, terusanya entu suster dipaké èn dibunuh sadis-sadis. Entu suster punya kaki dipotong èn dikubutin di laboratorium. Laèn tahayulnya ada juga di daérah Jawa Kulon. Ada atu panti jompo nyang ada punya atu suster geulis turunan Walanda. Entu suster namanya Norah. Si Norah ada punya èlmu gaib lantaran entu èlmu dia jabanin bakal bunuh orang-orang nyang tinggal di panti. Sebab Norah bunuh orang di panti lantaran dia orang ada punya dendam jaman jebot. Lantaran entu sebab, si Norah punya kaki dipukulin warga ampé ancur.

## Ruju'an
Susukan Sués

**Susukan Sués** (hurup Arab Gundul: سوسقن سويس; Arab: قناة السويس *Qanā al-Suways*), di bekulonnya Ujung Siné, entu atu susukan bakal kapal liwat nyang rarinya 193 km nyang adanya di Mesir, nyangcangin Pelabuan Said (*Būr Sa'īd*) di Laot Tenga ama Sués (*al-Suways*) di Laot Mèra.

## Ruju'an
Suwartepil

**Suwartepil** (hurup Arab Gundul: سوارتفيل; basa Welanda: *Zwarte Piet*; basa Leksembereh: *Schwaarze Péiter*, basa Indonésia: *Pit Hitam*, basa Pris Kulon: *Swarte Pyt*) atawa **Pit Item** (hurup Arab Gundul: فيت ايتم) entu hopèngnya Sinyokolas di ceritra-ceritra ra'yat Negeri-negeri Tana Renda.

Ni tokoh pertama kali nongtot di buku pikangan Jan Schenkman, atu guru sekolahan Amsteredam, dalem tahon 1850.

Suwartepil – item lantaran dia orang Morisku deri Spanyol. Orang nyang maèn lakon Suwartepil biasanya dicemengin èn dia punya baju roncèt ama rambut-rambutan keriwil serènta lipenstip mèra nyala.

Sekarang-sekarang ni, ni tokoh jadi dimasalahin, sebab orang banyak kata, ni Suwartepil punya penggambaran rasis ama turunan Aprika.

## Ruju'an
Swasilan

**Swasilan** (hurup Arab Gundul: سواسيلند; Inggris: *Swaziland*) atawa **Èswatini** (hurup Arab Gundul: اسواتينى; basa Inggris: *Eswatini*; Swasi: *eSwatini*) atawa resminya **Kerajaan Èswatini** (hurup Arab Gundul: کراجأن اسواتينى; Inggris: *Kingdom of Eswatini*; Swasi: *Umbuso weSwatini*) entu negara nyang letaknya di Aprika Wètan èn jiranan ama Mosambik èn Aprika Kidul. Ni negara punya hopstad Mbabané. Ni negara jenggarnya ila 17.364 km2 (6.704 mi2) doang. Di sono, ada barang 1.192.271 orang nyang tinggal di mari. Adapun dia punya basa resmi entu basa Swasi èn basa Inggris.

Adapun orang Swasilan digero'nya **orang Swasi** (hurup Arab Gundul: اورڠ سواسى).

## Ruju'an
Swèmpak

**Swèmpak** (hurup Arab Gundul: سومفق) atawa **sèmpak** (hurup Arab Gundul: سيمفق) entu semacem onderhud bakal lanang atawa wadon. Swèmpak bentukannya rada singset ama roncèt, mentak puti, blao, mèra ros, atawa laèn-laènnya.

## Ruju'an
Sèndi si Bajing

**Sèndi si Bajing** (urup Arab Gundul: سيندى سباجڠ) atawa **Sandy Cheeks** (urup Arab Gundul: سيندى چيکس) entu tokoh boongan dengen wujud bajing nyang ada di pèlem cèmèn *SpongeBob SquarePants.* Dia disuarain ama Carolyn Lawrence.

## Riwayat hidup boongan
Sèndi si Bajing asalnya deri negeri Tèksas èn dateng di Bikini Bottom. Lantaran dia deri daratan, dia kudu maké baju ruang angkasa selagi dia ada di luar ruma pu'unnya biar badannya tetep kering. 

## Adat
Sèndi demen ngobrol soal Tèksas èn demen banget ama silat Jepang (Karatè'). 

## Ruju'an
Sènggora

**Sènggora,** **Singgora** atawa **Songkhla** (hurup Arap Gundul: سيڠݢورا, basa Tay: **สงขลา,** pelapalan IPA: [sǒŋ.kʰlǎ]) ya'entu salah atu karesidènan nyang ada di negeri Muang-Tay. Sènggora ada di Muang-Tay punya bekidul, hampir nyènggol daèrah Malésia. Sintremnya entu namanya kawasan kota Sènggora (*Mueang Songkhla District*). Sènggora barengan ama karesidènan Hat Yai, ngeja atu kota mètropolitan, ya'entu Mètropolitan Hat Yai-Senggora. Entu kota mètropolitan jadi nyang paling lega ketiga di negeri Muang-Tay.
Sènggètan (internèt)

**Sènggètan** (hurup Arab Gundul: سڠݢيتن; Inggris: *link*) entu patokan dalem dokumèn tèks tinggi ke dokumèn nyang laèn atawa sumber nyang laèn. Poko'nya kaya' tukilan dalem tulisan. Digabregin ama jaringan data èn surup ama tata cara aksès, kumpiuter bisa diminta' bakal ngedapetin sumber nyang diparanin.

Ada berapa cara (pormat) bakal nampilin sènggètan di halaman jala. Atu sènggètan ketanem (*embedded link*) entu salah atu deri berapa cara nyang paling lumbrah dipaké: atu atawa lebi kata-kata nyang maké setil tèks husus.

## Istilah Betawi
Kata *sènggètan* dipilih bakal nerjemahin *link*, sebab penggambarannya entu sama-sama kanggo nyènggèt atu jujuan. Biasanya, sènggètan beneran dipaké bakal nyènggèt—misal—buah deri puun, medu kaya' *link* nyang kanggo nyènggèt atu halaman jujuan. Mangkanya, ni kata dipaké bakal terjemahan *link* dalem telampangan (*interface*) basa Betawi.

## Ruju'an
Sèptèmber

**Sèptèmber** (hurup Arab Gundul: سفتمبر) atawa **Kaugwé** (hurup Arab Gundul: كوݢوى) entu bulan kesembilan dalem almenak Masèhi-Julian èn Grégorian. Ni bulan ada punya 30 ari aja. Ni bulan punya nama asalnya deri basa Latèn *September* 'ketuju', nyang asalnya deri kata *septem* 'tuju'. Udah barang tentu, tu sebab ièlah pengrèkenannya nyang sedari bulan Maret sebagé bulan pertama di almenak Romèn kuna.

## Ruju'an
Sèrang Baru

**Sèrang Baru** entu kecamatan nyang ada di Bekasi Kabupaten. Ni kecamatan ngejenggar ampé 6.380,00 hèktar.

## Ruju'an
Switserlan

**Switserlan** (hurup Arab Gundul: سويتسرلند atawa اسويتسرلند; Dèt: *Schweiz*; Prasman: *Suisse*; Itali: *Svizzera*; Réto-Roman: *Svizra*) atawa sering disingket **Swis** (hurup Arab Gundul: سويس atawa اسويس) atawa **Swit** (hurup Arab Gundul: سويت atawa اسويت) atawa resminya **Peréngkoan Switserlan** (hurup Arab Gundul: فريڠکوان سويتسرلند atawa فريڠکوان اسويتسرلند; Dèt: *Schweizerische Eidgenossenschaft*; Prasman: *Confédération suisse*; Itali: *Confederazione Svizzera*; Réto-Roman: *Confederaziun svizra*) entu atu negara nyang kena dibilang kecit di Èropa Kulon. Nama resminya entu *Confoederatio Helvetica*, nyang dalem basa Latèn èn ora sering dipaké selaèn di mana-mana dokumèn resmi negara. Switserlan entu atu peréngkoan nyang kebentuk deri negeri-negeri nyang lebi kecil, ya'entu ada 26 kanton (negeri).

Switserlan mashur lantaran kenètralannya, ya'entu ora' nimbrung mana-mana pihak pas lagi ada perang. Switserlan uda nètral semprakan tahon 1815. Banyak paguyuban antérobangsa ada di Switserlan. Perserèkatan Bangsa-Bangsa juga' ada kantor utama (bukan sintremnya) di Jénéwa. Paguyuban pendulunya, Liga Bangsa-Bangsa, juga' disintremin di Jénéwa.

Ada empat basa resmi nyang ada di Switserlan, antara laèn: basa Dèt, basa Prasman, basa Itali, èn basa Réto-Roman. Ada beberapa kanton atawa malahan kota nyang ada dua basa sekaligus dipaké. Sebagé lagi, di kanton nyang paling luas, Grobenderlan, malah ada tiga basa. Sekitar 2/3 deri jumblah penduduk pada ngomong basa Dèt; basa Prasman dipaké di bekulonnya entu negara, èn basa Itali – di kanton Ticino, èn basa Réto-Roman di sebagèan bilangan Grobenderlan. Basa Réto-Roman cuman dipaké ama kurang deri 1% deri antéro penduduk.

Switserlan ora gableg hopstad resmi, cuman sering Bèren dijadiin kaya' sakan-akan dia punya hopstat. Adapun dia punya kota paling gedénya Sirih.

Di blèlirnya Switserlan ada Dètslan, di blètannya – Ostenrèk èn Lihtenstèn, di bekidulnya – Itali, èn di bekulonnya – Prasman.

Adapun orang Switserlan bisa digero' **orang Swis** (hurup Arab Gundul: اورڠ سويس) atawa **orang Swit** (hurup Arab Gundul: اورڠ سويت) atawa **orang Switser** (hurup Arab Gundul: اورڠ سويتسر).

## Ruju'an
Swèden

**Swèden** (hurup Arab Gundul: سويدن atawa اسويدن; basa Swèd: *Sverige*) atawa resminya **Kerajaan Swèden** (hurup Arab Gundul: كراجأن سويدن; basa Swèd: *Konungariket Sverige*) entu atu negara Norden nyang ada di bagèan Èropa nama Skandinawi. Dia punya jiran entu Pinlan ama Norwèhen. Swèden juga' kejuntrung ama Dènemarken di kidul paké jembatan. Ni negara – atu negara bekembang. Dia punya hopstad ama kota paling gedénya entu Stokholem. Adapun orang-orang Swèden digero'nya **orang Swèd** (hurup Arab Gundul: اورڠ سويد).

Jumblah penduduknya ada sekitaran 10 jutaan orang. Di hopstatnya, ada tinggal ampir 1 juta orang. Adapun kota gedé laènnya antara laèn kaya': Gotenbereh èn Malmè. Ni kota pada di belah ponggahan kidulnya deri ni negara, nyang di mana kaga' pati dingin kaya' bagèan lor punya dingin.

Swèden entu negara kerajaan konstitusionil, sebab ada rajanya, Raja Karèl XVI Gustap, cuman kaga' gableg kuasa tulèn acan. Swèden entu negara parlemènter, artinya rehèringnya dipili ama parlemèn nyang dibenum ama ra'yat. Ni negara dipimpin secara kera'yatan ama guwernemèn nyang dikepalain ama wajiralam kepili.

Swèden ada punya basa mayoritèt resmi, ya'entu basa Swèd (basa Swèd: *svenska*). Swèden juga' gableg lima basa minoritèt laènnya, antara laèn: basa Pin, basa Dèt Yahudi, basa Sami, basa Pin Tornédal, ama basa Rom.

Swèden jadi anggota Uni Èropa ari bulan 1 Januari tahon 1995. Kaga' kaya' kebanyakan negara Uni Èropa, Swèden bukan anggota deri Kawasan Èuro èn belon mulain maké èuro jadi mata uangnya. Ni bahnanya orang-orang pada ngasi suara kaga' mau maké duit èuro, mangkanya duitnya tetep paké kron Swèd.

## Ruju'an
Sèrang Kabupatèn

**Sèrang Kabupatèn** entu atu kabupatèn nyang ada di Propinsi Banten. Ni kabupatèn punya sintrem guwernemèn ada di Kecamatan Ciruas. Ni kabupatèn ngejenggar ampé 1.469,66 km2 dengen kepadetan penduduknya 1.100 orang/km2. Ada 1.684.566 (2022) orang nyang tinggal di mari.

## Ruju'an
Sèrang Kota

**Sèrang Kota** entu atu kota nyang ada di Propinsi Banten. Ni kota punya sintrem guwernemèn ada di Kecamatan Sèrang. Ni kota ngejenggar ampé 266,74 km2 dengen kepadetan penduduknya 2.700 orang/km2. Ada 724.552 (2021) orang nyang tinggal di mari.

## Ruju'an
Sèrwi

**Sèrwi** (hurup Arab Gundul: سروى) atawa **Sèrbi** (hurup Arab Gundul: سروى; basa Sèrwi: Србија *Srbija*) atawa resminya **Kiblik** **Sèrwi** (hurup Arab Gundul: کبليک سروى; basa Sèrwi: Република Србија *Republika Srbija*) entu atu negara di Èropa Kidul-wètan. Dia punya hopstad nama Bèlgrado. Di belah lornya Sèrwi ada Honggari, di blètannya – Bulgari ama Ruméni, di bekidulnya – Makèdoni Lor, èn di bekulonnya – Gunung Item (nyang perna gancet ama Sèrwi), Bosni èn Hèrségowina, èn Kroasi.

Adapun orang Sèrwi bisa digero' **orang Sèrwi** (hurup Arab Gundul: اورڠ سروى) atawa **orang Sèreb** (hurup Arab Gundul: اورڠ صرب).

## Ruju'an
Sètu

**Sètu** atawa **situ** (hurup Arap gundul: سيتو) entu atu tempat beaèr nyang ngebentuk kendiri (alami) nyang biasanya ditumbuin ama bebagé pu'unan, macem ganggangan, lèmbang, ècèng gondok, kapu-kapu, tales; atawa binatang-binatang macem betok, gabus, lélé, kibi' (bulus), udang, ampé segala ula juga ada. 

## Ruju'an
Sètu Patènggang

**Sètu Patènggang** (urup arab Gundul: سيتو فتيڠݢڠ) atawa dalem basa Jawanya entu **Situ Patèngan** (urup arab Gundul: سيتو ڤاتيڠان) entu atu sètu nyang letaknya di daèra wisata alam Bandung Kidul, Kecamatan Ciwidé, Jawa Kulon, Kiblik Indonésia. Letaknya entu 1.600 mdml. Enni sètu pemandangannya beneran ajib. Sètu Patènggang ada juga punya pemandangan alam nyang adem èn kemparagan kebon tèh.

Jenggar Sètu Patènggang kira-kira 63 hèktar, serènta jumblah jenggar pekayon ampé 121 hèktar. Sètu Patènggang jadi pillian pelancong bakal dia pada nyang nembe balik deri tempat lancongan Kawah Putih. Jaraknya deri Kawah Putih cuman kira-kira 12 km èn kuduin waktu kira-kira senga jem.

## Ruju'an
Sé

**Sé** entu nama marga Tionghoa Han èn ètnis-ètnis laènnya nyang kecina-cinaan di Tiongkok, Taiwan, Koréa, Piètnam, èn di mana-mana kuminitèt Tiongkok di perantoan, kaya' di Singapur èn Malésia. Ni sé ditarohnya di depan, kaga' kaya' nama marganya orang Kulon nyang marganya di taroh di belakang. Ada sekiteran 2.000 sé Tionghoa Han nyang masing dipaké ampé wayah gini, cuman sebagèan besarnya cuman dikit deri ni sé pada nyang kepaké; 19 sé dipaké ama separohnya orang Han, ama 100 sé dipaké ama 87% deri penduduknya.

Sebenernya, marga Tionghoa di jaman bahola ada dua macem, nya'entu **sé** 姓 (basa Mandarin: *xìng*; basa Hokkièn: *sèⁿ*) 'nama omplokan keruhun' èn **si** 氏 (basa Mandarin: *shì*; basa Hokkièn: *sī*) 'nama belèkan cabang'. Cuman terusannya, itu dua istilah jadi bisa dipaké tukeran, èn di jaman sekarang, **sé** ngeruju' ke nama marga èn **si** entu ke nama omplokan atawa nama perawan. Itu dua istilah bisa dipaké rèndèngan sekaligus jadi **séngsi** 姓氏 (basa Mandarin: *xìngshì*; basa Hokkièn: *sèⁿ-sī*) bakal nama kuarga atawa marga. Kebanyakan sé orang sekarang punya paké pada banyak nyang aslinya entu si. Marga awal-awal sé bisa jadi awalnya entu garis enya', cuman orang Han èmang dasar ngikut garis baba ada berèbu-rèbu tahon. Adapun wadon kalo kawin kaga' berobah itu sénya ngintil lakinya punya sé, mar tetep sama, kecuali nyang udah kesawaban Kulon, kaya' Hongkong. Terdisinya, orang Tionghoa èmang lebi sering kawin luar, maksudnya kawin ama laèn sé.

## Ruju'an
Sébisèt

**Sébisèt** (hurup Arap Gundul: سيبيست; deri basa Belanda: *Centrale Burgerlijke Ziekenhuis* 'Ruma Sakit Kota Pusat') atawa nama resmi basa Indonésianya **Rumah Sakit Umum Pusat Nasional dr. Cipto Mangunkusumo** (atawa disingket **RSUPN dr. Cipto Mangunkusumo** atawa **RSCM**) ada satu ruma sakit gupernemèn punya nyang ada dia punya letak di Jakarta Sintrem, Indonésia. Selaènnya jadi RS gupernemèn, RSCM juga' jadi RS pendidikan, salah atunya Pakultèt Kedoktoran Uniwersitèt Indonésia. Ni ruma sakit punya nama diambil deri nama sorang tokoh perjoangan, dr. Tjipto Mangoenkoesoemo, atu orang tokoh perjoangan Indonésia di jaman normal.

Di Sébisèt, ada rèbuan doktor ama tenaga kesèhatan laènnya barengan ngelayanin rèbuan pasièn deri mana-mana bilangan antéro Indonésia nyang saban ari dateng di ni RS. Sébisèt ada satu pusat ruju'an nasional ruma sakit gupernemèn èn ada atu tempat pendidikan doktor umum, doktor spèsialis I èn subspèsialis, pengrawat, pengrawat subspèsialis, serènta laèn-laèn tenaga kesèhatan.

Di tahon 2008, ada diresmiin ama Persidèn RI atu gedong pengrawatan nyang anyar dengen dia punya ketinggian 8 perdiping, ya'entu Unit Rawat-Inep Keamprog (basa Indonésia: *Unit Rawat Inap Terpadu*) Gedong A. Ni gedong ada atu gedong Sébisèt punya gedong rawat-inep utama nyang dia punya muat nampungnya ampir 700 tempat tidur.

Di tahon 2010, Menteri Kesèhatan RI ngeresmiin Gedong Sébisèt nama Kencana dengen *Pelayanan Berkelas Internasional* (tadinya mah mao dinamain *International Wing*). Tu gedong perdiping 6 ada punya muat nampung 30 tempat tidur. Selaènnya Sébisèt Kencana, Menkès ada ngeresmiin juga Sébisèt punya Laboratorium Keamprog (basa Indonésia: *Laboratorium Terpadu*).

Di tahon 2013, Persidèn RI ngeresmiin Gedong Sébisèt nama Kirana bakal pengladènan jengkep kesèhatan mata. Tu gedong perdiping 6 ada letaknya di Jalan Kimia, Cikini, Jakarta Sintrem.

Di tahon 2011, dimulain dah tu pembangunan Gedong Pusat Kesèhatan Enya'-Anak (basa Indonésia: *Gedung Pusat Kesehatan Ibu dan Anak*; disingket: PKIA) ampé Januari 2014 nyang masing dalem trap pengrampungan akir dia punya pembangunan

## Ruju'an
Sélong

**Sélong** (hurup Arab Gundul: سيلوڠ) atawa **Sri Langka** (hurup Arab Gundul: شرى لڠکا; basa Singala: ශ්‍රී ලංකා *Śrī Laṁkā*; basa Tamil: இலங்கை *Ilaṅkai*) atawa resminya **Kiblik** **Sosialis Kera'yatan Sri Langka** (hurup Arab Gundul: کبليک سوسياليست کرعيتن شرى لڠکا; basa Singala: ශ්‍රී ලංකා ප්‍රජාතාන්ත්‍රික සමාජවාදී ජනරජය *Śrī Laṅkā Prajātāntrika Samājavādī Janarajaya*; basa Tamil: இலங்கை சனநாயக சோசலிசக் குடியரசு *Ilaṅkai Jaṉanāyaka Sōsalisak Kuṭiyarasu*) entu atu negara pulo di Asia Kidul. Ni pulo ada di Laotan Hindi, di belah kidul-kulonnya Telok Benggala, kebelèk deri Semenanjung Hindi ama Telok Manar èn Selat Palek. Sélong watesan laot ama Maladéwa di belah kidul-kulonnya èn Hindi di belah lor-wètannya. Ni negara punya hopstad nama Kolombo.

Sélong penduduknya entu kurang lebi kira-kira 22 juta orang èn ada banyak budaya, basa, ama ètnis. Orang Singala entu mayoritètnya deri ni negara, diikutin ama orang Tamil, nyang bekutet paling banyak di Sélong Lor. Itu dua suku ada punya embanan gedé ama ni pulo punya sejarah. Adapun laèn-laèn kaum nyang udah lama ngejogrog di situh antara laèn orang Koja (Morisku), Tamil Hindi, Berher (kacukan Èropa), Melayu (Jawa/Betawi), Tionghoa, ama Wèda.

## Ruju'an
Sénégal

**Sénégal** (hurup Arab Gundul: سينيݢال; Prasman: *Sénégal*) atawa resminya **Kiblik Sénégal** (hurup Arab Gundul: کبليک سينيݢال; Prasman: *République du Sénégal*) entu negara nyang letaknya di Aprika Kulon. Di belah lornya ni negara ada Sénégal. Sebagé lagi, ni negara batian ama Moritani di lornya itu kali, Mali di blètan, Giné-Biso di bekidul, Giné di bekidul-wètan. Gambia malah dijepit ama Sénégal di Kali Gambia punya panjang. Ni negara punya hopstad Dakar. Ni negara jenggarnya 196.712 km2 (75.951 mi2). Di sono, ada barang 13.567.338 orang nyang tinggal di mari. Adapun dia punya basa resmi entu basa Prasman. Cuman, ada juga' basa daèrah nyang diakuin negara, kaé basa Wolop, basa Sèrèr, basa Pular, basa Pulani, basa Soningké, basa Maningka, ama basa Jola.
## Ruju'an
Sésèl

**Sésèl** (hurup Arab Gundul: سيسيل; Peranakan Sésèl: *Sesel*; Prasman: *les Seychelles*; Inggris: *Seychelles*) atawa resminya **Kiblik Sésèl** (hurup Arab Gundul: کبليک سيسيل; Peranakan Sésèl: *Repiblik Sesel*; Prasman: *République des Seychelles*; Inggris: *Republic of Seychelles*) entu negara nyang letaknya di wètannya Aprika èn bentukah kepuloan, pasnya di mentil Laotan Hindi, di belah lor-wètannya Komoro ama Madagaskar, serènta di blètannya Kénia. Ni negara punya hopstad Wiktoriah. Ni negara jenggarnya 451 km2 (174 mi2). Di sono, ada barang 84.000 orang nyang tinggal di mari. Adapun dia punya basa resmi antara laèn basa Prasman, basa Inggris, ama basa Peranakan Sésèl.

## Ruju'an
Sétan

**Sétan** (hurup Arab gundul: شيطان) atawa **jurig** (hurup Arab gundul: جورݢ) atawa **memedi**' (hurup Arab gundul: ممدى) ya'entu mahluk nyang goda manusia bakal ngeja orang belakon jahat. Awal-awalnya, kata "sétan" dipaké jadi sebutan bakal beragem mahluk nyang kaga' ngikut iman manusia di dalem Alkitab Ibrani. Sederi entu, agama langit maké kata "sétan" sebagé nama Iblis. Dalem basa Betawi kata sétan diambil deri basa Arab.

## Ruju'an
Sètu, Tanggerang Kidul

**Sètu** entu kecamatan nyang ada di Tanggerang Kidul. Ni kecamatan ngejenggar ampé 14,80 km2.

## Ruju'an
Sétan lèhèr panjang

**Sétan lèhèr panjang** (urup Arab Gundul: شيطان ليهر فنجاڠ; basa Jepang: 轆轤首; tuker-urup: *rokurokubi*) entu semacem sétan deri negeri Jepang. Dia entu keliatan kaya orang. Dia ada punya lèhèr panjang èn dia punya endas gableg gerak ke mana-mana. 

## Ruju'an
Sétan mulut besèt

**Sétan mulut besèt** (hurup Arab Gundul: شيطان مولت بسيت) atawa **kuchisakè'onna** (basa Nipong: 口裂け女; transliterasi *kucisakè onna*; hurup Arab Gundul: کوچيساکى اوننا) entu atu sétan dalem tahayul orang Nipong. Enni pejajaran wujudnya entu kaya wadon nyang mulutnya besèt ampé nyampé kuping kiri-kanan. Enni sétan bakal maké masker bedah èn sering nongol di jalanan nyang sepi kaga' orangnya. 

Kalo ngiat ke tahayulnya, enni sétan bakal nanyain orang apa dia geulis apa kaga'. Kalo entu orang jawab kaga' atawa jengker gara-gara deleng mukanya nyang serem, entu sétan mulut besèt bakal matiin entu orang dengen cara ngebesèt entu orang punya mulut dengen gunting nyang dia bawa-bawa. Kalo entu orang boong dengen jawab "ya", entu sétan bakal ngintilin ampé rumanya èn bakal dibunuh juga nantinya. Nah taon 1970-an, ada berapa sekolah nyang nyuruh siswa-siswinya bakal pulang beguyub atawa ditemenin ama guru bakal dia pada selamet ampé rumah.

## Cara tangkal sétan mulut besèt
Ada berapa cara bakal nangkal enni sétan kalo andé kata kepapagan pas lagi di jalan.

# Pas ditanya "Apa gua cakep?" bisa jawab paké "biasa aja" atawa "ya gitu dah". Enni bikin si sétan jadi ngelamun èn ngasih waktu bakal ngibrit.
# Bisa juga kasih koin atawa permèn.

## Ruju'an
Sétan ngèsot

**Sétan ngèsot** (hurup Arab Gundul: شيطان ڠيسوت) atawa **téké-téké** (hurup Arab Gundul: تيکي٢) ya'entu tahayul deri negeri Nipong. Enni sétan bakalan ngésot lantaran badannya cuman separo doang deri pinggal ke atas. Pas lagi pindah-pindah tempat bakalan ada suara "*téké-téké*", jadinya entu suara dijadiin nama deri enni sétan.

## Tahayul soal sétan ngèsot
Enni tahayul katanya muncul lantaran ada atu bocah wadon nyang jadi korban kelecéan. Saban ari èn saban tempat enni bocah wadon pasti dikelecéin mulu. Enni bocah wadon namanya Kashima Reiko.

Atu ari enni Reiko lagi nungguin keréta, ada temennya atu iseng ngasih jangkrik di pundaknya. Lantaran si Reiko kagèt èn jengker liat enni jangkrik, si Reiko jatoh dia ke rèl keréta. Kaga' lama ada keréta liwat èn ngelindes badan si Reiko ampé kebelah jadi dua bagéan. Ahirnya si Reiko liwat di tempat.

Entu roh Reiko masih gentayangan dengen badannya yang kaga' lengkap. Si roh Reiko jalan cuman ngésot paké tangan èn sikutnya. Enni hal ngeja keluar bunyi "*téké-téké*". Lebihnya lagi, enni si roh Reiko bawa sabit ke mana-mana èn siap nebas kaki orang-orang nyang ditemuinnya.

## Cara ngindarin sétan ngèsot
Satu-satunya cara ngindarin sétan ngèsot entu cuman dengen jawab pertanyaan nyang ditanyain ama entu sétan. Entu sétan bakal tanyain "Gua punya kaki di mana?", jawabannya cuman atu, ya'entu "Di jalur *Meishin.*" Kalo kaga' jawab gitu, entu kaki bisa langsung ditebas ama entu sétan.

## Ruju'an
Sétan penglaris

**Sétan penglaris** (hurup Arab Gundul: شيطان فڠلاريس) atawa **Jin penglaris** (hurup Arab Gundul: جين فڠلاريس) ya'entu atu sétannya nyang katanya bakalan bikin tukang dagang jadi laris dagangannya. Enni tahayul bekèt bangat di Indonésia, soalnya katanya enni sétan bakalan ngeludahin makanannya sebelon dikasiin ke tukang beli biar kasi sedep makanannya. Nah, nanti makanannya bakal kerasa sedep pisan pas dimakan ama tukang belinya biar tukang belinya dateng terus bakal beli makanannya. Cumanan kalo entu makanan dibawa pulang biasanya rasanya bakalan ga' sedep lantaran sirepnya kaga' mempan kalo kaga makan di tempat.

Banyak tukang dagang nyang paké enni sétan bakal larisin dagangannya. Deri mulain tukang dagang nyang paké gerobak ampé nyang ada punya rèstoran gè' ada baé. 

## Ciri has tempat nyang maké sétan penglaris

# Ada tempat duduk, ruang, atawa toalèt nyang haram dipasupin ama sapa-sapa.
# Langseng ama gidir kaga' nampaknya.
# Ada jejimatan nyang dipaké di alat masak.
# Makanan bakal kaga' sedep kalo dibawa pulang.
# Kalo baca bismillah atawa doa dulu, makanannya bakalan béda rasa.
# Tempat cuci piringnya jauh, soalnya katanya entu tempat sétan penglarisnya ngeludah atawa jilat-jilat piringnya.

## Cara tangkis sirep sétan penglaris
Ada berapa cara bakal nangkis sirep nyang dikasiin ama sétan penglaris, ya'entu:

# Makan jangan lupa baca bismillah atawa doa dulu.
# Coba makan paké tèsi', soalnya kalo di warung nyang paké penglaris kaga' ketemu alat makan.
# Coba makanannya dibawa pulang, kalo rasanya kaga' sedepnya, bisa jadi entu warung maké penglaris.

## Ruju'an
Sétan raksasa

**Sétan raksasa** (hurup Arab Gundul: شيطان رکساس) atawa **bègu ganjang** (hurup Arab Gundul: بيݢو ݢنجاڠ) entu sétan deri èlmu item nyang asal-muasalnya deri orang-orang Batak. Dalem orang Batak punya budaya, *bègu* entu artinya mahluk gaib atawa sétan Nah, kalo *ganjang* sendiri entu artinya panjang. 

Enni sétan raksasa atawa bègu ganjang entu iélah èlmu gaib, di mana enni sétan bakal dipiara ama majikannya bakal ngeja majikannya entu kaya. Gawéannya macem kaya tuyul aja. Pertama-tamanya bakal ada orang nyang jadi tumbal bakal enni sétan raksasa biar enni sétan bantuin majikannya. Tumbalnya bisa aja darah hèwan atawa manusia.

## Ruju'an
TVRI

**TVRI** (dibaca: *té-pé-èr-i* atawa *ti-pi-èr-i*) atawa ***Televisi Republik Indonesia*** entu atu jaringan tipi umum nyang gedé lingkupnya se-Indonésia.

## Ruju'an
Tablo

**Kembang tablo** (; hurup Arab Gundul: کمبڠ تابلو) entu atu macem deri jenis *Ipomoea* nyang idup baé èn bisa kepanggih di pinggiran kali atawa sawah. Enni pu'unan ada punya daon nyang rupanya kaya' ati nyang warnanya ijo dengen panjang kiranan 15-23 cm. Enni pu'unan bisa ditanem disetèk atawa maké'in dia punya biji. Enni pu'unan ada punya jat nyang bahaya bakal kalo dilebok nyang ada di buah apa ora' di daonnya.

Enni pu'unan punya batang bisa dibakalin jadi kertas èn ada punya isi bakal obat kaya' *marsilin* èn *antikonvulsan*. Enni pu'unan dateng deri Amrik Kidul (Kolumbia, Kosta Rika, èn Guatémala).

## Ruju'an
Taco Bell

**Taco Bell** ya'entu jejaring warung tinggal madang nyang berasal deri Irvine, Kaliporni taun 1962 didiriin oleh Glenn Bell
Taiwan

**Taiwan** (hurup Arab Gundul: تيوان; hurup Tionghoa Terdisionil: 臺灣, hurup Tionghoa Ringkes: 台灣; basa Mandarin/Koanwé: *Táiwān*; basa Hokkièn: *Tâi-uân*) atawa resminya **Kiblik** **Tionghoa** (hurup Arab Gundul: کبليک تيوڠهوا; hurup Tionghoa Terdisionil: 中華民國, hurup Tionghoa Ringkes: 中华民国; basa Mandarin/Koanwé: *Zhōnghuá Mínguó*; basa Hokkièn: *Tiong-hôa Bîn-kok*) entu réjim Tiongkok nyang mèrad deri daratan ke Taiwan. Kiblik Tiongkok pernah bekuku' di antéro Tiongkok (sedari 1911 ampé 1949), cuman mingsèr ke Pulo Taiwan abis perang sipil di Tiongkok. Semprakan entuh, Kiblik Ra'yat Tiongkok jadi rèhering Tiongkok nyang diakuin (nggantiin Kiblik Tiongkok di Peserèkatan Bangsa-Bangsa di tahon 1971), èn Kiblik Tiongkok punya status masing disengkètain.

Kiblik Tiongkok nglingkup pulo utama deri Taiwan serènta pulo-pulo di sekulilingnya (Pulo Pèngkun èn bagèan deri Hokkièn). Taiwan letaknya di belah kidul-wètannya Tiongkok daratan, bekidulnya Jepang, èn lornya Pilipénen. Dia punya hopstad nama Taipé atawa Taipak.

Taiwan juga' digero **Pormosa**, deri basa Portugis *formosa* 'boto'.

Orang nyang paling banyak ngejogrog di Taiwan entu orang kaum Han. Taiwan ada punya tiga kelompok Han gedé. Dia pada ngomong laèn-laèn basa Cina èn dia punya keruhun asalnya deri laèn-laèn tempat: Hokkièn Kidul (deri Propinsi Hokkièn), Kè' (Tionkok), ama Orang Daratan (deri Tiongkok daratan abis 1948).

Ada juga' orang asli Taiwannya nyang udah di Taiwan semprakan sebelon itu orang Han pada dateng di situ.

## Ruju'an
Tajikistan

**Tajikistan** (hurup Arab Gundul: طاجيكستان; basa Tajik: Тоҷикистон *Tojikiston*; basa Rus: Таджикистан *Tadzhikistan*) atawa **Negeri Tajik** (hurup Arab Gundul: نݢرى طاجيک) atawa resminya **Kiblik** **Tajikistan** (hurup Arab Gundul: کبليک طاجيكستان; basa Tajik: Ҷумҳурии Тоҷикистон *Jumhuriyi Tojikiston*; basa Rus: Республика Таджикистан *Respublika Tadzhikistan*) entu atu negara di Asia Sintrem. Dulunya, ni negara – bagèan deri Uni Sowièt. Dia punya hopstad nama Dusambé atawa Dusambah. Basa resminya entu basa Tajik, atu logat basa Parsi.

Tajikistan entu anggota deri Persema'muran Negara-Negara Merdéka (CIS). Sebagé lagi, Tajikistan negara paling gedé ke-8 di antéro negara-negara CIS.

Ni negara ada di bekulonnya Tiongkok, lornya Apganistan èn Pakistan, wètannya Usbèkistan, èn bekidulnya Kirgistan. Ni negara – atu negara kecempèt daratan di tenga-tenganya benua Asia. Jumblah luasnya cuman 143.100 km2 (55.300 mi2).

Adapun orang Tajikistan digeronya **orang Tajik** (hurup Arab Gundul: اورڠ طاجيک).

## Ruju'an
Tali kabel

**Tali kabel** (resepan basa Welanda: *kabel*; Latèn: *capulum*; hurup Arab Gundul: تال کابل) atawa **kabel** (hurup Arab Gundul: کابل) nya'entu atu peranti bakal dipaké bakal ngalirnya umrupan deri atu jogrogan ke laèn jogrogan. Tali kabel mingkin ke mari jadi menggar nyang keitung ala macem-macem jenis èn ukurannya nyang bèdain au èn laènnya. Menjuntrung jenisnya, tali kabel bisa dipasiin jadi tigaan, nya'entu: tali kabel tembaga, tali kabel *koaksial*, èn tali kabel jarot cahaya (*fibre optic*).

## Ruju'an
Sétan rep-repan

**Sétan Rep-repan** (basa Inggris: *night hag, old hag;* hurup Arab Gundul: شيطان رف٢ئن ) entu atu sétan gaib yang sokanan nyuntrung ama kewontenan orang nyang ora' melèk cuman awak segala macem kaya' tangan, kaki, pala semua-mua ora' panting kegerak. Enni wayah, orang nyang kerep-repan bakalan ngerasanin kalo entu sétan rep-repan nyang lagi jogrogan di atas dada dia punya awak.

## Ruju'an
TOA Corporation

**TOA Corporation** (urup Arab Gundul: توا کرفوريسن) entu matskepé nyang ngeja alat-alat tèhnolohi perubungan nyang kantornya ada punya sintrem di Minatojima-Nakamaci, Cuo-ku, Kobé, Nipong. Dalem pengejaan alat tèhnolohi perubungannya, TOA Corporation menjuntrung ke konsèp tiga, ya'entu: keamanan èn keselametan, inpormasi èn perubungan, serènta *audio-profèsional*. Enni matskepé punya kata-kata entu "*Sound, Not Equipment*" nyang artinya kalo TOA ngasilin suara nyang ènak, bukan sembarang mesin alat.

## Ruju'an
Talin

**Talin** (hurup Arab Gundul: تلين; Èstlan: *Tallinn*) entu hopstad ama kota paling ngerangseg di Èstlan. Ada di telok blèlirnya Èstlan, di pesisir Telok Pinlan di Laot Baltik, Talin ada dijogrogin ama barang 454.000 orang (tahon 2023) èn bestirnya nanggrak di Negeri Hariu. Talin entu Èstlan punya sintrem utama keduitan, industri, èn budaya. Ni adanya 187 km (116 mi) di belah lor-wètannya kota nomer dua paling gedé di ni negara, Tartu, mar cuman 80 km (50 mi) doangan di bekidulnya Hèlsingki, Pinlan, juga' 320 km (200 mi) di bekulonnya Sint-Pitersbereh, Ruslan, 300 km (190 mi) di blèlirnya Rigah, Lètlan, èn 380 km (240 mi) di blètannya Stokholem, Swèden.

## Ruju'an
Tambun Kidul

**Tambun Kidul** entu kecamatan nyang ada di Bekasi Kabupaten. Ni kecamatan ngejenggar ampé 4.310,00 hèktar.

## Ruju’an